title: Sklep Sveta z dne 19. decembra 1994 o sklenitvi Sporazuma o sodelovanju med Evropsko skupnostjo in Republiko Južno Afriko

text:
Pomembno pravno obvestilo

|

31994D0822

Uradni list L 341 , 30/12/1994 str. 0061 - 0061 finska posebna izdaja: poglavje 11 zvezek 34 str. 0003  švedska posebna izdaja: poglavje 11 zvezek 34 str. 0003

		Sklep Svetaz dne 19. decembra 1994o sklenitvi Sporazuma o sodelovanju med Evropsko skupnostjo in Republiko Južno Afriko(94/822/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom odstavka 3 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker splošne smernice, ki jih je Evropski svet izdal 29. oktobra 1993, Sklep Sveta z dne 25. maja 1993 o prihodnjem razvojnem sodelovanju z Južno Afriko in Sklep Sveta 93/678/SZVP z dne 6. decembra 1993 o skupnih ukrepih, ki jih je Svet sprejel na podlagi člena J.3 Pogodbe o Evropski uniji glede podpore prehodu k demokratični in večrasni Južni Afriki [2], predvidevajo oblikovanje ustreznega okvira sodelovanja za utrditev ekonomskih in družbenih temeljev tega prehoda;ker je Svet na svojem zasedanju 18. in 19. aprila 1994 sklenil sprejeti paket ukrepov za Južno Afriko, kakor tudi ponudbo, da se Sporazum sklene hitro;ker bi morala Skupnost za doseganje svojih ciljev na področju zunanjih odnosov odobriti Sporazum o sodelovanju, usklajen s pogajanji z Južno Afriko,SKLENIL:Člen 1S tem sklepom se v imenu Skupnosti odobri Sporazum o sodelovanju med Evropsko skupnostjo in Republiko Južno Afriko.Besedilo Sporazuma je priloženo k temu sklepu.Člen 2Predsednik Sveta v imenu Skupnosti da uradno obvestilo, predvideno v členu 8 Sporazuma.Člen 3Ta uredba se objavi v Uradnem listu Evropskih skupnosti.V Bruslju, 19. decembra 1994Za SvetPredsednikK. Kinkel[1] Mnenje, izdano 30. novembra 1994 (še ni objavljeno v Uradnem listu).[2] UL L 316, 17.12.1993, str. 45.--------------------------------------------------


title: Sklep Komisije z dne 13. maja 2014 o imenovanju članov in nadomestnih članov Odbora za pediatrijo, ki bodo predstavljali zdravstvene delavce in združenja bolnikov  Besedilo velja za EGP

text:
               14.5.2014

               SL

               Uradni list Evropske unije

               C 144/12

         SKLEP KOMISIJE
   z dne 13. maja 2014
   o imenovanju članov in nadomestnih članov Odbora za pediatrijo, ki bodo predstavljali zdravstvene delavce in združenja bolnikov
   (Besedilo velja za EGP)
   (2014/C 144/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1901/2006 Evropskega parlamenta in Sveta z dne 12. decembra 2006 o zdravilih za pediatrično uporabo in spremembah Uredbe (EGS) št. 1768/92, Direktive 2001/20/ES, Direktive 2001/83/ES in Uredbe (ES) št. 726/2004 (1), ter zlasti člena 4(1) Uredbe,
   ob upoštevanju naslednjega:

               (1)

               Člen 4(1) Uredbe (ES) št. 1901/2006 zahteva, da Komisija imenuje predstavnike zdravstvenih delavcev in združenj bolnikov v Odbor za pediatrijo Evropske agencije za zdravila.

               (2)

               Komisija je v skladu s členom 4(1) Uredbe (ES) št. 1901/2006 izvedla javni razpis. O izidih ocene prejetih vlog v okviru tega javnega razpisa se je posvetovala z Evropskim parlamentom.

               (3)

               Člani in nadomestni člani odbora so imenovani za obdobje treh let, ki se začne 1. avgusta 2014.

               (4)

               Kadar član ali nadomestni član, ki je bil imenovan v skladu s tem sklepom, ni več sposoben učinkovito sodelovati pri delu Odbora ali odstopi, lahko Komisija tega člana za preostali čas trajanja njegovega mandata nadomesti z osebo z rezervnega seznama –

         SPREJELA NASLEDNJI SKLEP:
   Člen 1
   1.   Naslednji člani in nadomestni člani Odbora za pediatrijo, ki bodo predstavljali zdravstvene delavce, so imenovani za obdobje treh let, ki se začne 1. avgusta 2014:
   —   član: Riccardo Riccardi,
   —   nadomestna članica: Maria Grazia Valsecchi,
   —   članica: Antje Neubert,
   —   nadomestni član: Paolo Paolucci,
   —   član: Johannes Taminiau,
   —   nadomestna članica: Doina Plesca.
   2.   Naslednji člani in nadomestni člani odbora, ki bodo predstavljali združenja bolnikov, so imenovani za obdobje treh let, ki se začne 1. avgusta 2014:
   —   član: Günther Auerswald,
   —   nadomestna članica: Paola Baiardi,
   —   član: Michal Odermarsky
   —   nadomestna članica: Milena Stevanovic,
   —   članica: Tsvetana Schyns-Liharska,
   —   nadomestna članica: Kerry Leeson-Beevers.
   Člen 2
   Na rezervni seznam za predstavnike zdravstvenih delavcev se v tem vrstnem redu uvrstijo:

               —

               Maurizio Scarpa,

               —

               Jorrit Gerritsen.

      V Bruslju, 13. maja 2014

            Za Komisijo

            V imenu predsednika

         Tonio BORG

            Član Komisije

      (1)  UL L 378, 27.12.2006, str. 1.


title: 2012/297/EU: Sklep Sveta z dne 7. junija 2012 o stališču Evropske unije v Skupnem odboru EGP glede spremembe Priloge XXI (Statistika) k Sporazumu EGP

text:
               12.6.2012

               SL

               Uradni list Evropske unije

               L 151/1

         SKLEP SVETA
   z dne 7. junija 2012
   o stališču Evropske unije v Skupnem odboru EGP glede spremembe Priloge XXI (Statistika) k Sporazumu EGP
   (2012/297/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 338(1) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Priloga XXI k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede statistike.

               (2)

               Uredbo (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma (3) bi bilo treba vključiti v Sporazum EGP

               (3)

               Uredba (EU) št. 692/2011 je razveljavila Direktivo Sveta 95/57/ES z dne 23. novembra 1995 o zbiranju statističnih podatkov na področju turizma (4), ki je vključena v Prilogo XXI k Sporazumu EGP.

               (4)

               Zato bi bilo treba ustrezno spremeniti Prilogo XXI k Sporazumu EGP.

               (5)

               Stališče Unije v Skupnem odboru EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Unije v Skupnem odboru EGP o predlagani spremembi Priloge XXI (Statistika) k Sporazumu EGP temelji na osnutku sklepa Skupnega odbora EGP, ki je priložen temu sklepu.
   Člen 2
   Ta sklep začne veljati na dan sprejetja.

      V Luxembourgu, 7. junija 2012

            Za Svet

            Predsednik

         M. BØDSKOV

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 192, 22.7.2011, str. 17.

      (4)  UL L 291, 6.12.1995, str. 32.

      Osnutek
      SKLEP št. …/2012 SKUPNEGA ODBORA EGP
      z dne
      o spremembi Priloge XXI (Statistika) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti člena 98 Sporazuma EGP,
      ob upoštevanju naslednjega:

                  (1)

                  Priloga XXI k Sporazumu EGP je bila spremenjena s Sklepom Skupnega odbora EGP št. …/… z dne … (1).

                  (2)

                  Uredbo (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma (2) je treba vključiti v Sporazum EGP.

                  (3)

                  Uredba (EU) št. 692/2011 je razveljavila Direktivo Sveta 95/57/ES z dne 23. novembra 1995 o zbiranju statističnih podatkov na področju turizma (3), ki je vključena v Prilogo XXI k Sporazumu EGP.

                  (4)

                  Zato bi bilo treba ustrezno spremeniti Prilogo XXI k Sporazumu EGP –

            SPREJEL NASLEDNJI SKLEP:
      Člen 1
      Točka 7c (Direktiva Sveta 95/57/ES) v Prilogi XXI se nadomesti z naslednjim:

                  „7c.

                     32011 R 0692: Uredba (EU) št. 692/2011 Evropskega parlamenta in Sveta z dne 6. julija 2011 o evropski statistiki turizma in razveljavitvi Direktive Sveta 95/57/ES (UL L 192, 22.7.2011, str. 17).

            V tem sporazumu veljajo določbe Uredbe v skladu z naslednjo prilagoditvijo:
      Lihtenštajn je izvzet iz zbiranja podatkov, ki jih zahteva Priloga II k tej uredbi.“
      Člen 2
      Besedilo Uredbe (EU) št. 692/2011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati […], pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (4).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja Skupnega odbora EGP

         (1)  UL L …

         (2)  UL L 192, 22.7.2011, str. 17.

         (3)  UL L 291, 6.12.1995, str. 32.

         (4)  [Navedena ni nobena ustavna zahteva.] [Navedene so ustavne zahteve.]


title: 2014/731/EU: Sklep Sveta z dne 9. oktobra 2014 o začetku avtomatizirane izmenjave podatkov iz registrov vozil na Malti

text:
               22.10.2014

               SL

               Uradni list Evropske unije

               L 302/56

         SKLEP SVETA
   z dne 9. oktobra 2014
   o začetku avtomatizirane izmenjave podatkov iz registrov vozil na Malti

      (2014/731/EU)

   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) in zlasti člena 20 ter poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravne učinke, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da je treba sklepe iz člena 25(2) Sklepa 2008/615/PNZ sprejeti na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ vprašalnik, ki ga je pripravila ustrezna delovna skupina Sveta, zadeva vsako avtomatizirano izmenjavo podatkov in ga mora država članica izpolniti takoj, ko meni, da v ustrezni kategoriji podatkov izpolnjuje predpogoje za delitev podatkov.

               (5)

               Malta je izpolnila vprašalnik o varstvu podatkov in vprašalnik o podatkih iz registrov vozil.

               (6)

               Malta je opravila uspešen preskus z Nizozemsko.

               (7)

               Na Malti je bil opravljen ocenjevalni obisk, o katerem je belgijsko-nizozemska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati iz vprašalnika, ocenjevalnega obiska in preskusa v zvezi s podatki iz registrov vozil, je bilo predloženo Svetu –

         SPREJEL NASLEDNJI SKLEP:
   Člen 1
   Malta za namene avtomatiziranega iskanja podatkov iz registrov vozil v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 12 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu. 9. oktobra 2014

            Za Svet

            Predsednik

         A. ALFANO

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Sveta z dne 23. novembra 1976 o ustanovitvi Stalnega odbora za zdravstveno varstvo rastlin

text:
Pomembno pravno obvestilo

|

31976D0894

Uradni list L 340 , 09/12/1976 str. 0025 - 0025 finska posebna izdaja: poglavje 3 zvezek 7 str. 0205  grška posebna izdaja: poglavje 03 zvezek 16 str. 0178  švedska posebna izdaja: poglavje 3 zvezek 7 str. 0205  španska posebna izdaja: poglavje 03 zvezek 11 str. 0083  portugalska posebna izdaja poglavje 03 zvezek 11 str. 0083

		Sklep Svetaz dne 23. novembra 1976o ustanovitvi Stalnega odbora za zdravstveno varstvo rastlin(76/894/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju osnutka sklepa Komisije,ker predpisi, ki jih je sprejel Svet v zvezi z zdravstvenim varstvom rastlin, predvidevajo postopek vzpostavitve tesnega sodelovanja med državami članicami in Komisijo za njihovo lažje izvajanje; ker je treba za tako sodelovanje ustanoviti odbor, ki bo izvajal naloge, dodeljene s temi predpisi;ker je zaželeno, da se takšno sodelovanje razširi na vsa področja, določena v navedenih predpisih; ker naj bi bil odbor zato upravičen do obravnavanja katere koli zadeve znotraj teh področjih,SKLENIL:Člen 1Ustanovi se Stalni odbor za zdravstveno varstvo rastlin (v nadaljnjem besedilu "odbor"), ki sestoji iz predstavnikov držav članic, ki jim predseduje predstavnik Komisije.Člen 2Odbor izvaja naloge, dodeljene s predpisi, ki jih sprejme Svet v zvezi z zdravstvenim varstvom rastlin, v okoliščinah in v skladu s pogoji, določenimi v njih.Prav tako lahko odbor na zahtevo predsednika, na lastno pobudo ali na zahtevo države članice obravnava katero koli zadevo s področja uporabe teh predpisov.Člen 3Odbor sestavi svoj poslovnik.V Bruslju, 23. novembra 1976Za SvetPredsednikA.P. L. M. M. van der Stee--------------------------------------------------


title: 2005/252/ES: Sklep Sveta in Komisije z dne 21. februarja 2005 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               23.3.2005

               SL

               Uradni list Evropske unije

               L 77/9

      SKLEP SVETA IN KOMISIJE

   z dne 21. februarja 2005
   o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2005/252/ES, Euratom)
   SVET EVROPSKE UNIJE
   IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Pogodbe o pristopu iz leta 2003 in zlasti člena 2(3) Pogodbe,
   ob upoštevanju Akta o pristopu iz leta 2003 in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani (2), zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil v imenu Evropskih skupnosti in njunih držav članic podpisan 30. aprila 2004.

               (2)

               Protokol je treba odobriti –

         SKLENILA:
   Člen 1
   Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola je priloženo temu sklepu (3).
   Člen 2
   Predsednik Sveta v imenu Skupnosti pošlje uradno obvestilo iz člena 4 Protokola. Predsednik Komisije istočasno pošlje to uradno obvestilo v imenu Evropske skupnosti za atomsko energijo.

      V Bruslju, 21. februarja 2005

            Za Svet

            Predsednik

         J. ASSELBORN

            Za Komisijo

            Predsednik

         J. M. BARROSO

      (1)  Mnenje z dne 26. oktobra 2004 (še ni objavljeno v Uradnem listu).

      (2)  UL L 239, 9.9.1999, str. 3.

      (3)  Glej UL L 300, 25.9.2004, str. 44.


title: Sklep Sveta (SZVP) 2015/382 z dne 6. marca 2015 o spremembi Sklepa 2011/137/SZVP o omejevalnih ukrepih zaradi razmer v Libiji

text:
               7.3.2015

               SL

               Uradni list Evropske unije

               L 64/38

         SKLEP SVETA (SZVP) 2015/382
   z dne 6. marca 2015
   o spremembi Sklepa 2011/137/SZVP o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 28. februarja 2011 sprejel Sklep 2011/137/SZVP (1).

               (2)

               Svet je 20. oktobra 2014 izrazil pomisleke zaradi razmer v Libiji in v zvezi s tem izrazil pripravljenost izvajati Resolucijo Varnostnega sveta Združenih narodov („RVSZN“) 2174 (2014) z dne 27. avgusta 2014, da bi ukrepali proti grožnjam miru in stabilnosti v Libiji. Svet je sklenil, da morajo tisti, ki so odgovorni za nasilje in ovirajo ali ogrožajo demokracijo v Libiji, za to tudi odgovarjati.

               (3)

               Z RVSZN 2174 (2014) je med drugim razširjena uporaba ukrepov prepovedi potovanj in zamrznitve sredstev iz odstavka 22 RVSZN 1970 (2011) in odstavka 23 RVSZN 1973 (2011), da bi zajeli osebe in subjekte, ki podpirajo dejanja, ki ogrožajo mir, stabilnost ali varnost v Libiji oziroma ovirajo ali spodkopavajo prizadevanja za uspešno izvedbo politične tranzicije v tej državi. S Sklepom Sveta 2014/727/SZVP (2) sta bili prilogi I in III k Sklepu Sveta 2011/137/SZVP ustrezno spremenjeni.

               (4)

               Merila za uporabo ukrepov prepovedi potovanj in zamrznitve sredstev iz RVSZN 2174 (2014) bi bilo treba razširiti tudi na osebe in subjekte, ki niso zajeti v Prilogi I ali Prilogi III k Sklepu 2011/137/SZVP.

               (5)

               Na podlagi sodbe Splošnega sodišča z dne 24. septembra 2014 v zadevi T-348/13 (3), Kadhaf Al Dam proti Svetu, bi bilo treba vnos za Ahmeda Mohammeda Qadhafa Al-Dama črtati iz prilog II in IV k Sklepu 2011/137/SZVP. Poleg tega bi bilo treba iz Priloge II k Sklepu 2011/137/SZVP črtati vnos za še eno osebo. Posodobiti bi bilo treba tudi vnose za eno drugo osebo iz prilog II in IV k Sklepu 2011/137/SZVP.

               (6)

               Sklep 2011/137/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/137/SZVP se spremeni:

               1.

               v členu 5(1) se doda naslednja točka:

                           „(c)

                           osebam, ki niso zajete v Prilogi I k temu sklepu in so vpletene v dejanja, ki ogrožajo mir, stabilnost ali varnost v Libiji oziroma ovirajo ali spodkopavajo uspešno izvedbo njene politične tranzicije, ali podpirajo takšna dejanja, med drugim z:

                                       (i)

                                       načrtovanjem, vodenjem ali izvajanjem dejanj, s katerimi se krši veljavno mednarodno pravo na področju človekovih pravic ali mednarodno humanitarno pravo ali s katerimi se zlorabljajo človekove pravice v Libiji;

                                       (ii)

                                       napadi na vsa letališča ter kopenska ali morska pristanišča v Libiji, libijske državne institucije ali objekte oziroma tuje misije v Libiji;

                                       (iii)

                                       podpiranjem oboroženih skupin ali kriminalnih združb z nezakonitim izkoriščanjem surove nafte ali katerih koli drugih naravnih virov v Libiji;

                                       (iv)

                                       delovanjem za osebe ali subjekte s seznama ali v njihovem imenu oziroma po njihovih navodilih,

                                 kakor so navedene na seznamu iz Priloge II k temu sklepu.“

                     ;

               2.

               v členu 6(1) se doda naslednja točka:

                           „(c)

                           oseb in subjektov, ki niso zajeti v Prilogi III k temu sklepu in so vpleteni v dejanja, ki ogrožajo mir, stabilnost ali varnost v Libiji oziroma ovirajo ali spodkopavajo prizadevanja za uspešno izvedbo njene politične tranzicije, ali podpirajo takšna dejanja, med drugim z:

                                       (i)

                                       načrtovanjem, vodenjem ali izvajanjem dejanj, s katerimi se krši veljavno mednarodno pravo na področju človekovih pravic ali mednarodno humanitarno pravo ali s katerimi se zlorabljajo človekove pravice v Libiji;

                                       (ii)

                                       napadi na vsa letališča ter kopenska ali morska pristanišča v Libiji, libijske državne institucije ali objekte oziroma tuje misije v Libiji;

                                       (iii)

                                       podpiranjem oboroženih skupin ali kriminalnih združb z nezakonitim izkoriščanjem surove nafte ali katerih koli drugih naravnih virov v Libiji;

                                       (iv)

                                       delovanjem za osebe ali subjekte s seznama ali v njihovem imenu oziroma po njihovih navodilih,

                                 kakor so navedeni na seznamu iz Priloge IV k temu sklepu.“

         Člen 2
   Prilogi II in IV k Sklepu 2011/137/SZVP se spremenita, kot je določeno v Prilogi k temu sklepu.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 6. marca 2015

            Za Svet

            Predsednik

         K. GERHARDS

      (1)  Sklep Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (UL L 58, 3.3.2011, str. 53).

      (2)  Sklep Sveta 2014/727/SZVP z dne 20. oktobra 2014 o spremembi Sklepa 2011/137/SZVP o omejevalnih ukrepih zaradi razmer v Libiji (UL L 301, 21.10.2014, str. 30).

      (3)  Še ni objavljena v ZOdl.

      PRILOGA

                  1.

                  Črtata se vnosa s seznama iz Priloge II k Sklepu 2011/137/SZVP za naslednji osebi:

                              „6.

                              QADHAF AL-DAM, Ahmed Mohammed“

                              „19.

                              ZIDANE, Mohamad Ali“

                  2.

                  Črta se vnos s seznama iz Priloge IV k Sklepu 2011/137/SZVP za naslednjo osebo:

                              „8.

                              QADHAF AL-DAM, Ahmed Mohammed“

                  3.

                  Vnos iz prilog II in IV k Sklepu 2011/137/SZVP v zvezi z osebo navedeno spodaj se nadomesti z naslednjim vnosom:

                              Ime

                              Podatki za ugotavljanje istovetnosti

                              Razlogi

                              Datum uvrstitve na seznam

                              „1.

                              ABDULHAFIZ, Colonel Mas'ud (alias ABDULHAFID (priimek); Massoud (ime)).

                              Položaj: poveljnik oboroženih sil
                              Datum rojstva: 1. januar 1937
                              Kraj rojstva: Tripoli, Libija

                              Tretji v liniji poveljevanja oboroženih sil. Pomembna vloga v vojaški obveščevalni službi.

                              28.2.2011“


title: 2006/716/ES: Sklep Sveta z dne 27. marca 2006 o podpisu in začasni uporabi Sporazuma med Evropsko skupnostjo in Ministrskim svetom Republike Albanije o nekaterih vidikih zračnih prevozov

text:
               25.10.2006

               SL

               Uradni list Evropske unije

               L 294/51

         SKLEP SVETA
   z dne 27. marca 2006
   o podpisu in začasni uporabi Sporazuma med Evropsko skupnostjo in Ministrskim svetom Republike Albanije o nekaterih vidikih zračnih prevozov
   (2006/716/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami v Prilogi k Sklepu Sveta, ki pooblašča Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti, s pogajanji dosegla Sporazum med Evropsko skupnostjo in Republiko Albanijo o nekaterih vidikih zračnih prevozov (v nadaljnjem besedilu „Sporazum“).

               (3)

               Sporazum bi bilo treba s pridržkom njegove poznejše sklenitve podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Ministrskim svetom Republike Albanije o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.
   Člen 3
   Do začetka veljavnosti Sporazuma se le-ta začasno uporablja od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov.
   Člen 4
   Predsednik Sveta je pooblaščen, da pošlje uradno obvestilo iz člena 8(2) Sporazuma.

      V Bruslju, 27. marca 2006

            Za Svet

            Predsednik

         H. GORBACH

    ---documentbreak---

               25.10.2006

               SL

               Uradni list Evropske unije

               L 294/52

         SPORAZUM
   med Ministrskim svetom Republike Albanije in Evropsko skupnostjo o nekaterih vidikih zračnih prevozov
   MINISTRSKI SVET REPUBLIKE ALBANIJE
   na eni strani in
   EVROPSKA SKUPNOST
   na drugi strani
   (v nadaljnjem besedilu „pogodbenici“)
   STA SE –
   OB UGOTOVITVI, da so bili sklenjeni dvostranski sporazumi o zračnih prevozih med več državami članicami Evropske skupnosti in Republiko Albanijo, ki vsebujejo določbe, ki so v nasprotju z zakonodajo Evropske skupnosti;
   OB UGOTOVITVI, da ima Evropska skupnost izključno pristojnost v zvezi z nekaterimi vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami;
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami;
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti;
   OB PRIZNAVANJU, da bi se morale določbe dvostranskih sporazumov o zračnih prevozih med državami članicami Evropske skupnosti in Republiko Albanijo, ki so v nasprotju z zakonodajo Evropske skupnosti, popolnoma uskladiti s to zakonodajo, z namenom vzpostaviti trdno pravno podlago za zračne prevoze med Evropsko skupnostjo in Republiko Albanijo in ohraniti stalnost takih zračnih prevozov;
   OB UGOTOVITVI, da Evropska skupnost v okviru teh pogajanj nima namena vplivati na skupni obseg zračnega prometa med Evropsko skupnostjo in Republiko Albanijo ter na ravnovesje med letalskimi prevozniki Skupnosti in letalskimi prevozniki Republike Albanije ali se pogajati za spremembe določb obstoječih dvostranskih sporazumov o zračnem prevozu v zvezi s prometnimi pravicami –
   DOGOVORILA O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Republika Albanija, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Republika Albanija prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen, in

               (iii)

               je letalski prevoznik v lasti in bo tudi še nadalje neposredno v lasti države članice ali bo njegov večinski lastnik država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da imajo te države in/ali ti državljani ves čas učinkovit nadzor.

         3.   Republika Albanija lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima sedeža v skladu s Pogodbo o ustanovitvi Evropske skupnosti na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja in ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen; ali

               (iii)

               letalski prevoznik ni v lasti in ni učinkovito nadzorovan neposredno ali prek večinskega deleža s strani držav članic in/ali državljanov držav članic in/ali drugih držav, ki so navedene v Prilogi III, in/ali državljanov teh drugih držav.

         Pri izvajanju svoje pravice iz tega odstavka Republika Albanija ne diskriminira letalskih prevoznikov Skupnosti na podlagi državne pripadnosti.
   Člen 3
   Pravice v zvezi s predpisanim nadzorom
   1.   Določbe iz odstavka 2 tega člena dopolnjujejo člene, navedene v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Republike Albanije v skladu z varnostnimi predpisi iz sporazuma med državo članico, ki je določila letalskega prevoznika, in Republiko Albanijo uporabljajo na enak način za to drugo državo članico pri sprejemanju, izvajanju ali ohranitvi varnostnih standardov in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe iz členov, navedenih v Prilogi II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državam članicam, da uvedejo davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Republike Albanije, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe v odstavku 2 tega člena dopolnjujejo člene, navedene v Prilogi II(e).
   2.   Za tarife, ki jih zaračuna(-jo) letalski prevoznik(-i), določeni s strani Republike Albanije v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravlja znotraj Evropske skupnosti, se uporablja zakonodaja Evropske skupnosti.
   Člen 6
   Priloge k Sporazumu
   Priloge k temu sporazumu so njegov sestavni del.
   Člen 7
   Revizija ali sprememba
   Pogodbenici lahko ta sporazum kadarkoli sporazumno revidirata ali spremenita.
   Člen 8
   Začetek veljavnosti in začasna uporaba
   1.   Ta sporazum začne veljati, ko se pogodbenici pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Sporazumi in drugi dogovori med državami članicami in Republiko Albanijo, ki na dan podpisa tega sporazuma še ne veljajo in se ne uporabljajo začasno, so navedeni v Prilogi I(b). Ta sporazum se uporablja za vse takšne sporazume in dogovore od začetka njihove veljavnosti ali začasne uporabe.
   Člen 9
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Salzburgu, petega maja leta dva tisoč šest, sestavljeno v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in albanskem jeziku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Per Komunitetin Europian

         Por el Consejo de Ministros de la República de Albania
         Za Radu ministrû Albánské republiky
         For Republikken Albaniens ministerråd
         Für den Ministerrat der Republik Albanien
         Albaania Vabariigi ministrite nõukogu nimel
         Για το Υπουργικό Συμβούλιο της Δημοκρατίας της Αλβανίας
         For the Council of Ministers of the Republic of Albania
         Pour le Conseil des ministres de la République d’Albanie
         Per il Consiglio dei Ministri della Repubblica d’Albania
         Albānijas Republikas Ministru padomes vārdā
         Albanijos Republikos Ministrų Tarybos vardu
         Az Albán Köztársaság Minisztertanácsa részéről
         Għall-Kunsill tal-Ministri għar-Repubblika ta’ l-Albanija
         Voor de Ministerraad van de Republiek Albanië
         W imieniu Rady Ministrów Republiki Albanii
         Pelo Conselho de Ministros da República da Albânia
         Za Radu ministrov Albánskej republiky
         Za Ministrski Svet Republike Albanije
         Albanian tasavallan ministerineuvoston puolesta
         För Republiken Albaniens ministerråd
         Per Keshillin e Ministrave te Republikes se Shqiperise

   PRILOGA I
   Seznam sporazumov iz člena 1 tega sporazuma

               (a)

               Sporazumi o zračnem prevozu med Republiko Albanijo in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali:

                           —

                           Sporazum med Avstrijsko zvezno vlado in Vlado Republike Albanije o zračnem prevozu, podpisan na Dunaju dne 18. marca 1993 (v nadaljnjem besedilu „Sporazum med Albanijo in Avstrijo“);

                           —

                           Sporazum med Vlado Kraljevine Belgije in Vlado Republike Albanije o zračnem prevozu, podpisan v Bruslju dne 14. novembra 2002 (v nadaljnjem besedilu „Sporazum med Albanijo in Belgijo“); v zvezi s tem sporazumom je treba upoštevati tudi Memorandum o soglasju, podpisan v Bruslju dne 18. junija 2002;

                           —

                           Sporazum med Vlado Češkoslovaške republike in Vlado Ljudske republike Albanije o zračnem prevozu, podpisan v Tirani dne 20. maja 1958 (v nadaljnjem besedilu „Sporazum med Albanijo in Češko“);

                           —

                           Sporazum med Vlado Francoske republike in Vlado Ljudske socialistične republike Albanije o civilnem zračnem prevozu, parafiran v Tirani dne 12. januarja 1989 (v nadaljnjem besedilu „Sporazum med Albanijo in Francijo“);

                           —

                           Sporazum med Vlado Zvezne republike Nemčije in Vlado Republike Albanije o civilnem zračnem prevozu, podpisan v Tirani dne 22. aprila 1992 (v nadaljnjem besedilu „Sporazum med Albanijo in Nemčijo“);

                           —

                           Sporazum med Vlado Helenske republike in Vlado Ljudske socialistične republike Albanije o civilnem zračnem prevozu, podpisan v Tirani dne 16. julija 1977 (v nadaljnjem besedilu „Sporazum med Albanijo in Grčijo“) ter Memorandum o soglasju, podpisan v Atenah dne 25. junija 1998;

                           —

                           Sporazum med Vlado Ljudske republike Madžarske in Vlado Ljudske republike Albanije o ureditvi civilnega zračnega prevoza med Madžarsko in Albanijo, podpisan v Budimpešti dne 16. januarja 1958 (v nadaljnjem besedilu „Sporazum med Albanijo in Madžarsko“);

                           —

                           Sporazum med Vlado Italijanske republike in Vlado Albanije o zračnem prevozu, podpisan v Tirani dne 18. decembra 1992 (v nadaljnjem besedilu „Sporazum med Albanijo in Italijo“);

                           —

                           Sporazum med Kraljevino Nizozemsko in Republiko Albanijo o zračnem prevozu med njunima ozemljema in preko njunih ozemelj, podpisan v Haagu dne 25. septembra 1996 (v nadaljnjem besedilu „Sporazum med Albanijo in Nizozemsko“);

                           —

                           Sporazum med Vlado Ljudske republike Poljske in Vlado Ljudske republike Albanije o zračnem prevozu, podpisan v Tirani dne 8. julija 1957 (v nadaljnjem besedilu „Sporazum med Albanijo in Poljsko“);

                           —

                           Sporazum med Vlado Republike Slovenije in Vlado Republike Albanije o rednem zračnem prometu, podpisan v Ljubljani dne 10. novembra 1992 (v nadaljnjem besedilu „Sporazum med Albanijo in Slovenijo“);

                           —

                           Sporazum med Vlado Združenega kraljestva Velike Britanije in Severne Irske ter vlado Republike Albanije o zračnem prevozu, podpisan v Londonu dne 30. marca 1994 (v nadaljnjem besedilu „Sporazum med Albanijo in Združenim kraljestvom“); v zvezi s tem sporazumom je treba upoštevati tudi Memorandum o soglasju, podpisan v Londonu dne 14. novembra 2002.

               (b)

               Parafirani ali podpisani sporazumi o zračnem prevozu in drugi dogovori med Republiko Albanijo in državami članicami Evropske skupnosti, ki na dan podpisa tega sporazuma še niso začeli veljati in se niso začasno uporabljali

         PRILOGA II
   Seznam členov sporazumov iz členov 2 do 5 tega sporazuma, navedenih v Prilogi I tega sporazuma

               (a)

               Določitev s strani države članice:

                           —

                           člen 3(5) Sporazuma med Albanijo in Avstrijo;

                           —

                           člen 3 Sporazuma med Albanijo in Nemčijo;

                           —

                           člen 3(1) in (2) Sporazuma med Albanijo in Grčijo;

                           —

                           člen 6 Sporazuma med Albanijo in Francijo;

                           —

                           člen 2 Sporazuma med Albanijo in Madžarsko;

                           —

                           člen 4 Sporazuma med Albanijo in Italijo;

                           —

                           člen 4 Sporazuma med Albanijo in Nizozemsko;

                           —

                           člena 2 in 3 ter točka 1 Priloge II Sporazuma med Albanijo in Poljsko;

                           —

                           člen 7 Sporazuma med Albanijo in Slovenijo;

                           —

                           člen 4 Sporazuma med Albanijo in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4(1a) Sporazuma med Albanijo in Avstrijo;

                           —

                           člen 5 Sporazuma med Albanijo in Belgijo;

                           —

                           člen 4 Sporazuma med Albanijo in Nemčijo;

                           —

                           člen 3(3) Sporazuma med Albanijo in Grčijo;

                           —

                           člen 7 Sporazuma med Albanijo in Francijo;

                           —

                           člen 5 Sporazuma med Albanijo in Italijo;

                           —

                           člen 5 Sporazuma med Albanijo in Nizozemsko;

                           —

                           člen 8 Sporazuma med Albanijo in Slovenijo;

                           —

                           člen 5 Sporazuma med Albanijo in Združenim kraljestvom.

               (c)

               Predpisani nadzor:

               (d)

               Obdavčitev letalskega goriva:

                           —

                           člen 7 Sporazuma med Albanijo in Avstrijo;

                           —

                           člen 10 Sporazuma med Albanijo in Belgijo;

                           —

                           člen 4 Sporazuma med Albanijo in Češko;

                           —

                           člen 10 Sporazuma med Albanijo in Nemčijo;

                           —

                           člen 7 Sporazuma med Albanijo in Grčijo;

                           —

                           člen 13 Sporazuma med Albanijo in Francijo;

                           —

                           člen 6 Sporazuma med Albanijo in Italijo;

                           —

                           člen 10 Sporazuma med Albanijo in Nizozemsko;

                           —

                           člen 6 Sporazuma med Albanijo in Poljsko;

                           —

                           člen 10 Sporazuma med Albanijo in Slovenijo;

                           —

                           člen 8 Sporazuma med Albanijo in Združenim kraljestvom.

               (e)

               Tarife za prevoz znotraj Evropske skupnosti:

                           —

                           člen 11 Sporazuma med Albanijo in Avstrijo;

                           —

                           člen 13 Sporazuma med Albanijo in Belgijo;

                           —

                           člen 2 Sporazuma med Albanijo in Češko;

                           —

                           člen 14 Sporazuma med Albanijo in Nemčijo;

                           —

                           člen 6 Sporazuma med Albanijo in Grčijo;

                           —

                           člen 17 Sporazuma med Albanijo in Francijo;

                           —

                           člen 8 Sporazuma med Albanijo in Italijo;

                           —

                           člen 6 Sporazuma med Albanijo in Nizozemsko;

                           —

                           člen 7 Sporazuma med Albanijo in Poljsko;

                           —

                           člen 14 Sporazuma med Albanijo in Slovenijo;

                           —

                           člen 7 Sporazuma med Albanijo in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: 2006/526/ES: Sklep Sveta z dne  17. julija 2006  o odnosih med Evropsko skupnostjo na eni strani ter Grenlandijo in Kraljevino Dansko na drugi strani   (Besedilo velja za EGP)

text:
               29.7.2006

               SL

               Uradni list Evropske unije

               L 208/28

         SKLEP SVETA
   z dne 17. julija 2006
   o odnosih med Evropsko skupnostjo na eni strani ter Grenlandijo in Kraljevino Dansko na drugi strani
   (Besedilo velja za EGP)
   (2006/526/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 187 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Pogodba, ki glede na Grenlandijo spreminja Pogodbe o ustanovitvi Evropskih skupnosti (1) („Pogodba o Grenlandiji“) in ki je začela veljati 1. februarja 1985, določa, da se Pogodba o ustanovitvi Evropske skupnosti (Pogodba ES) za Grenlandijo ne uporablja več, pač pa je Grenlandija, ki je del ene od držav članic, odslej pridružena Evropski skupnosti kot ena od čezmorskih držav in ozemelj (ČDO).

               (2)

               V preambuli Pogodbe o Grenlandiji je potrjeno, da je uvedena ureditev, ki dopušča ohranjanje tesnih in trajnih vezi med Skupnostmi in Grenlandijo in upoštevanje vzajemnih interesov, zlasti razvojnih potreb Grenlandije, in da ureditev za ČDO, določena v delu štiri Pogodbe ES ustvarja primeren okvir za te odnose.

               (3)

               V skladu s členom 182 Pogodbe ES je namen pridružitve spodbujanje gospodarskega in socialnega razvoja ČDO ter vzpostavitev tesnih gospodarskih odnosov med njimi in Skupnostjo kot celoto. Na podlagi člena 188 Pogodbe ES se členi 182 do 187 uporabljajo za Grenlandijo, ob upoštevanju specifičnih določb iz Protokola o posebni ureditvi za Grenlandijo, priloženem k pogodbi.

               (4)

               Določbe o uporabi načel iz členov 182 do 186 Pogodbe ES so navedene v Sklepu Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti („Sklep o pridružitvi čezmorskih držav“) (2), ki se še vedno uporablja za Grenlandijo pod pogoji, določenimi v navedenem sklepu.

               (5)

               Svet Evropske unije se je v sklepih z dne 24. februarja 2003 o vmesnem pregledu četrtega protokola o ribolovu med Evropsko skupnostjo, vlado Danske in lokalno vlado Grenlandije strinjal, da obstaja potreba po širitvi in krepitvi prihodnjih odnosov med EU in Grenlandijo ob upoštevanju pomembnosti ribolova in strukturnih problemov razvoja na Grenlandiji. Poleg tega se je Svet obvezal, da bo bodoče odnose EU z Grenlandijo po letu 2006 gradil na splošnem partnerstvu za trajnostni razvoj, ki bo vključeval poseben sporazum o ribolovu, ki bo rezultat pogajanj na podlagi splošnih pravil in načel za take sporazume.

               (6)

               Svet Evropske unije je v zgoraj omenjenih sklepih menil, da morajo biti prihodnje finančne obveznosti v naslednjem finančnem okviru EU, ob upoštevanju potreb vseh ČDO, določene glede na sedanjo stopnjo, pri čemer je treba upoštevati druge prevladujoče okoliščine in pravično ravnovesje obojestranskih interesov – zlasti razvojne potrebe Grenlandije in potrebe Skupnosti za nadaljnji trajni dostop do razpoložljivega staleža rib v grenlandskih vodah, pa tudi finančne prispevke drugih strani.

               (7)

               Sporazum o ribolovu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, podpisan v Bruslju 13. marca 1984 (3), ki oživlja duha sodelovanja in je izšel iz sklepa Skupnosti, da se Grenlandiji dodeli status čezmorskega območja, bo 1. januarja 2007 nadomestil nov partnerski sporazum o ribolovu.

               (8)

               Skupna izjava Evropske skupnosti na eni strani ter lokalne vlade Grenlandije in vlade Danske na drugi strani o partnerstvu med Evropsko skupnostjo in Grenlandijo, podpisana v Luxembourgu 27. junija 2006 (4), oživlja tesne zgodovinske, politične, gospodarske in kulturne vezi med Skupnostjo in Grenlandijo in poudarja potrebo po nadaljnji krepitvi njunega partnerstva in sodelovanja na področjih, ki jih ta sklep ne zajema.

               (9)

               Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (5) –

         SKLENIL:
   PRVI   DEL
   SPLOŠNE DOLOČBE O ODNOSIH MED SKUPNOSTJO IN GRENLANDIJO
   Člen 1
   Partnerstvo
   1.   Brez poseganja v Sklep 2001/822/ES je cilj partnerstva med Skupnostjo in Grenlandijo predvsem širitev in krepitev odnosov med Skupnostjo in Grenlandijo ter prispevanje k trajnostnemu razvoju Grenlandije.
   2.   Cilji partnerstva so:

               (a)

               določiti okvir za dialog;

               (b)

               doseči skupne cilje s posvetovanjem o zadevah skupnega interesa za zagotovitev, da imajo prizadevanja za sodelovanje čim večji učinek v skladu s prednostnimi nalogami obeh partneric;

               (c)

               oblikovati osnovo za gospodarsko, finančno, znanstveno, izobraževalno in kulturno sodelovanje, ki bo temeljilo na načelih obojestranske odgovornosti in podpore;

               (d)

               prispevati k razvoju Grenlandije.

         Člen 2
   Dialog
   Skupnost, Grenlandija in Danska se medsebojno posvetujejo o načelih, podrobnih postopkih in rezultatih partnerstva, vzpostavljenega s tem sklepom.
   Člen 3
   Upravljanje
   Izvajanje tega sklepa vodita Komisija in lokalna vlada Grenlandije v skladu z vlogami in odgovornostmi obeh partneric, kot je določeno v finančnih sporazumih iz člena 12(2).
   DRUGI   DEL
   SODELOVANJE ZA TRAJNOSTNI RAZVOJ GRENLANDIJE
   Člen 4
   Področja sodelovanja
   Sodelovanje podpira sektorske politike in strategije za lažji dostop do proizvodnih dejavnosti in virov zlasti na naslednjih področjih:

               (a)

               izobraževanje in usposabljanje;

               (b)

               mineralne surovine;

               (c)

               energetika;

               (d)

               turizem in kultura;

               (e)

               raziskave;

               (f)

               varnost živil.

         Člen 5
   Načela
   1.   Sodelovanje temelji na partnerstvu in se izvaja v skladu s strategijami sodelovanja, sprejetimi na podlagi člena 6. Zagotavlja, da se pretok virov uresničuje na predvidljivi in redni osnovi ter da je prožen in se prilagaja položaju na Grenlandiji.
   2.   Na osnovi partnerskega pristopa se o dejavnostih sodelovanja odloča v tesnem posvetovanju Komisije, lokalne vlade Grenlandije in vlade Danske. Tako partnerstvo se upravlja v popolni skladnosti z zadevnimi institucionalnimi, pravnimi in finančnimi pooblastili vsake partnerice.
   Člen 6
   Programiranje
   1.   V okviru partnerstva lokalna vlada Grenlandije prevzame odgovornost za oblikovanje sektorskih politik, vključno s strategijami in njihovim izvajanjem. Za zagotovitev trajnosti sektorskih politik in strategij se bo primerno izvajala strateška presoja vplivov na okolje.
   2.   V okviru tega sklepa lokalna vlada Grenlandije in Komisija pripravita in sprejmeta okviren programski dokument za trajnostni razvoj Grenlandije (v nadaljevanju PDTR) v skladu s sektorskimi politikami iz odstavka 1.
   3.   Lokalna vlada Grenlandije je pristojna za:

               (a)

               sprejemanje sektorskih politik;

               (b)

               spremljanje in oceno učinkov ter rezultatov sektorskih politik;

               (c)

               zagotavljanje pravilnega, hitrega in učinkovitega izvajanja strategij v okviru sektorskih politik;

               (d)

               letno poročanje Komisiji o dosežkih v okviru sektorskih politik.

         4.   Komisija je odgovorna za sprejetje letnega finančnega sklepa o celotni porazdelitvi sredstev, ki ustrezajo PDTR, v skladu s postopkom iz člena 10.
   Člen 7
   Obseg financiranja
   V okviru sektorskih politik, ki jih določi lokalna vlada Grenlandije, se finančna podpora lahko dodeli za naslednje dejavnosti:

               (a)

               reforme in projekti, ki se skladajo s sektorskimi politikami;

               (b)

               institucionalni razvoj, povečanje zmogljivosti in vključitev okoljskih vidikov;

               (c)

               programi tehničnega sodelovanja.

         Člen 8
   Upravičenost do financiranja
   Lokalna vlada Grenlandije je upravičena do finančne podpore, zagotovljene v okviru tega sklepa.
   Člen 9
   Izvedbeni ukrepi
   Ukrepi, potrebni za izvajanje tega dela sklepa, se sprejmejo v skladu s postopkom upravljanja iz člena 10(2) v treh mesecih po začetku veljavnosti tega sklepa.
   Člen 10
   Postopek Odbora
   1.   Komisiji pomaga odbor za Grenlandijo, v nadaljnjem besedilu „Odbor“.
   2.   Pri sklicevanju na ta odstavek se uporabljata člena 4 in 7 Sklepa 1999/468/ES.
   Rok iz člena 4(3) Sklepa 1999/468/ES, je tri mesece.
   3.   Odbor sprejme svoj poslovnik.
   Člen 11
   Finančna pomoč
   1.   Finančna pomoč Skupnosti za namene tega dela sklepa krije obdobje od 1. januarja 2007 do 31. decembra 2013.
   2.   Finančna pomoč Skupnosti se dodeli kot proračunska podpora.
   3.   Finančna pomoč Skupnosti se bo izvajala z uporabo centraliziranega neposrednega upravljanja, kot je določeno v členu 53 Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti (6).
   Člen 12
   Nadzori
   1.   Sklep se izvaja v skladu z Uredbo (ES, Euratom) št. 1605/2002. Od Grenlandije se pričakuje, da bo vzpostavila primeren nadzorni sistem. Tretje države morajo izvajati redne preglede za zagotavljanje, da so ukrepi, financirani iz proračuna Skupnosti, pravilno izvedeni. Grenlandija poleg letnega poročanja o dosežkih v okviru sektorskih politik pripravi letno poročilo, ki zagotavlja zakonitost in pravilnost. Pri tem sprejme primerne ukrepe za preprečevanje nepravilnosti in goljufij ter po potrebi začne sodni pregon za izterjavo nepravilno plačanih sredstev.
   2.   Podrobne obveznosti lokalne vlade Grenlandije glede upravljanja sredstev Skupnosti se določijo v finančnih sporazumih, sklenjenih s Komisijo za namene izvajanja tega sklepa. Finančni sporazumi bodo določili zlasti sektorske kazalnike, ki so namenjeni pogojem plačila, ki morajo biti izpolnjeni, in metode preverjanja za poročanje o napredku sektorskih kazalnikov ter za zagotovitev skladnosti s temi pogoji.
   TRETJI   DEL
   KONČNE DOLOČBE
   Člen 13
   Pregled
   Skupnost, lokalna vlada Grenlandije in vlada Danske do 30. junija 2010 izvedejo vmesni pregled partnerstva. Na podlagi tega pregleda Komisija po potrebi predlaga spremembo tega sklepa.
   Člen 14
   Začetek veljavnosti
   Ta sklep začne veljati 1. januarja 2007. Uporablja se do 31. decembra 2013.
   Člen 15
   Objava
   Ta sklep se objavi v Uradnem listu Evropske unije.

      V Bruslju, 17. julija 2006

            Za Svet

            Predsednik

         E. TUOMIOJA

      (1)  UL L 29, 1.2.1985, str. 1.

      (2)  UL L 314, 30.11.2001, str. 1.

      (3)  UL L 29, 1.2.1985, str. 9.

      (4)  Glej stran 32 tega Uradnega lista.

      (5)  UL L 184, 17.7.1999, str. 23.

      (6)  UL L 248, 16.9.2002, str. 1.
    ---documentbreak---

               29.7.2006

               SL

               Uradni list Evropske unije

               L 208/32

         Skupna izjava Evropske skupnosti na eni strani ter lokalne vlade Grenlandije in Vlade Danske na drugi strani o partnerstvu med Evropsko skupnostjo in Grenlandijo
   1.   PREAMBULA
   Evropska skupnost na eni strani ter lokalna vlada Grenlandije in Vlada Danske na drugi strani so –

               —

               ob upoštevanju tesnih zgodovinskih, političnih, gospodarskih in kulturnih vezi med Evropo in Grenlandijo,

               —

               ob sklicevanju na tesne in trajne vezi med Evropsko skupnostjo in Grenlandijo, ki so bile leta 1985 vzpostavljene s pogodbo o Grenlandiji, ter ob strinjanju, da je te vezi treba ohranjati, in potrditvi, da bo Evropska skupnost pri svojih splošnih politikah in predvsem v odnosih z Grenlandijo upoštevala obojestranske interese, zlasti pa razvojne potrebe Grenlandije,

               —

               ob ugotovitvi, da je Svet Evropske unije 24. februarja 2003 priznal potrebo po razširitvi in okrepitvi prihodnjih odnosov med Evropsko unijo in Grenlandijo, ob upoštevanju pomena ribištva in programov za strukturni razvoj na Grenlandiji,

               —

               ob upoštevanju trajnega geostrateškega interesa Evropske skupnosti, da Grenlandijo, ki je del države članice, obravnava kot privilegirano sosedo ter prispeva k blaginji in gospodarskemu razvoju tega območja,

               —

               ob upoštevanju, da je Grenlandija ena od čezmorskih držav in ozemelj, pridruženih Evropski skupnosti,

               —

               ob upoštevanju, da bo Evropska skupnost upoštevala interese Grenlandije v okviru arktičnega okna njene politike Severne dimenzije, zlasti pa poseben pomen občutljivega naravnega okolja Grenlandije in izzive, s katerimi se sooča njeno prebivalstvo,

               —

               ob ugotovitvi, da je za Evropsko skupnost ohranitev ribiških dejavnosti plovil pod zastavo države članice v vodah Grenlandije bistveni del pravilnega delovanja skupne ribiške politike v severnem Atlantiku –

         sklenile še naprej krepiti odnose in sodelovanje med EU in Grenlandijo na podlagi obsežnih skupnih interesov z namenom obojestranske koristi za svoje narode ter medsebojnim odnosom dati dolgoročno perspektivo.
   2.   SKUPNI CILJI
   Evropska skupnost in Grenlandija nameravata okrepiti svoje partnerstvo in sodelovanje na naslednjih področjih:

               —

               sodelovanje pri trajnostnem upravljanju staleža rib in morskega okolja ter pri zagotavljanju možnosti ribolova za plovila držav članic Skupnosti. To sodelovanje je in bo ostalo bistvena prvina partnerstva med Evropsko skupnostjo in Grenlandijo ter bo še naprej temeljilo na partnerskem sporazumu o ribolovu med Evropsko skupnostjo in Grenlandijo ter naknadnih protokolih,

               —

               sodelovanje na področju vzgoje in izobraževanja,

               —

               sodelovanje pri prizadevanjih Grenlandije za trajnostni razvoj njenega gospodarstva, zlasti na področju mineralnih virov, turizma in kulture,

               —

               sodelovanje pri prizadevanjih Evropske skupnosti za obvladovanje podnebnih sprememb in spodbujanje trajnostnega razvoja na arktičnem območju,

               —

               sodelovanje ter skupno znanstveno raziskovanje in praktični razvoj alternativnih energetskih virov,

               —

               skupno raziskovanje in razvoj kar zadeva severne morske poti in izključno ekonomsko cono Grenlandije.

         Evropska skupnost zase izjavlja, da –

               —

               ob upoštevanju svojih ciljev v okviru pogodbe o Grenlandiji, ki je začela veljati 1. februarja 1985, ter tesnih in obojestransko koristnih odnosov med Grenlandijo in Evropsko unijo v zadnjih dvajsetih letih,

               —

               ob upoštevanju geostrateškega pomena Grenlandije, zlasti v okviru arktičnega okna politike Severne dimenzije,

               —

               ob upoštevanju pomena Grenlandije kot odgovorne partnerice za upravljanje in ohranitev okoljskih in naravnih virov, vključno s staležem rib –

         želi v naslednjih sedmih letih razvijati sodelovanje z Grenlandijo na podlagi dvojnega partnerstva, ki na eni strani temelji na partnerskem sporazum o ribolovu, ob upoštevanju dejanskih ribolovnih možnosti, ki so na voljo plovilom Evropske skupnosti v vodah Grenlandije, na drugi strani pa na obsežnem sodelovanju v drugih sektorjih poleg ribištva, ob upoštevanju statusa Grenlandije kot ČDO;
   želi poleg tega, na podlagi navedenega dvojnega partnerstva, zagotoviti ohranitev dodeljevanja sredstev iz proračuna EU za sodelovanje z Grenlandijo, ki bodo določena glede na njihovo višino v prejšnjih letih.
   3.   IZVAJANJE PARTNERSTVA
   Za dosego skupnih ciljev in razvoj partnerstva se bosta Evropska skupnost in Grenlandija medsebojno obveščali in posvetovali na področjih, ki jih opredeljuje to partnerstvo, ter na vseh drugih sporazumno določenih področjih, ki bodo v skladu z duhom te izjave.
   Menita, da:

               —

               glede izvajanja dela obsežnega partnerstva, ki ni zajet s partnerskim sporazumom o ribolovu, status Grenlandije kot Evropski skupnosti pridružene čezmorske države ali ozemlja omogoča ustrezen odziv na potrebe Grenlandije in zadovoljevanje njenih posebnih potreb, ob upoštevanju njene izredno oddaljene lege, skrajnih podnebnih razmer in zgodovinske dediščine,

               —

               bi se njuno sodelovanje moralo razširiti na področja, kot so izobraževanje, varnost živil in raba virov, ki lahko prispevajo k trajnostnemu gospodarskemu razvoju Grenlandije in reševanju njenih strukturnih problemov,

               —

               bi bilo treba razvijati znanstveno sodelovanje na področju novih energetskih virov in podnebnih sprememb; to sodelovanje naj bi vključevalo tudi znanstvene raziskave v zvezi z izključno ekonomsko cono Grenlandije ob upoštevanju prihodnjega razvoja pomorskega prometa.

         Evropska skupnost namerava prihodnje sodelovanje z Grenlandijo v drugih sektorjih poleg ribištva vzpostaviti s sklepom Sveta na podlagi člena 187 Pogodbe ES, da bi se tako lahko vključilo financiranje v obliki podpore iz proračuna v višini največ 25 milijonov EUR letno v okviru finančne perspektive za obdobje 2007–2013.
   Obe strani sta prepričani, da bo njuno partnerstvo imelo veliko koristi od medsebojnega znanja in razumevanja, pridobljenega s kar najboljšo uporabo obstoječih posvetovalnih forumov, zlasti pa z rednim dialogom in, po potrebi, s posvetovanji med uradnimi predstavniki obeh strani.
   V tem smislu namerava Grenlandija ob koncu vsakega leta poročati o napredku pri izpolnjevanju navedenih ciljev. Pred koncem junija 2010 bosta Evropska skupnost in Grenlandija opravili celovit vmesni pregled svojega partnerstva.

      Hecho en Luxemburgo, el veintisiete de junio de dos mil seis.
      V Lucemburku dne dvacátého sedmého června dva tisíce šest.
      Udfærdiget i Luxembourg den syvogtyvende juni to tusind og seks.
      Geschehen zu Luxemburg am siebenundzwanzigsten Juni zweitausendsechs.
      Kahe tuhande kuuenda aasta juunikuu kahekümne seitsmendal päeval Luxembourgis.
      Λουξεμβούργο, είκοσι επτά Ιουνίου δύο χιλιάδες έξι.
      Done at Luxembourg, on the twenty-seventh day of June, in the year two thousand and six.
      Fait à Luxembourg, le vingt-sept juin deux mille six.
      Fatto a Lussemburgo, addì ventisette giugno duemilasei.
      Luksemburgā, divtūkstoš sestā gada divdesmit septītajā jūnijā.
      Priimta du tūkstančiai šeštų metų birželio dvidešimt septintą dieną Liuksemburge.
      Kelt Luxembourgban, a kettőezer-hatodik év június havának huszonhetedik napján.
      Magħmul fil-Lussemburgu, fis-sebgħa u għoxrin jum ta' Gunju tas-sena elfejn u sitia.
      Gedaan te Luxemburg, de zevenentwintigste juni tweeduizend zes.
      Sporządzono w Luksemburgu dnia dwudziestego siódmego czerwca roku dwutysięcznego szóstego.
      Feito no Luxemburgo, em vinte e sete de Junho de dois mil e seis.
      V Luxemburgu dňa dvadsiateho siedmeho júna dvetisícšesť.
      V Luxembourgu, sedemindvajsetega junija leta dva tisoč šest.
      Tehty Luxemburgissa kahdentenakymmenentenäseitsemäntenä päivänä kesäkuuta vuonna kaksituhattakuusi.
      Som skedde i Luxemburg den tjugosjunde juni tjugohundrasex.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Europai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Dinamarca
         Za vládu Dánska
         For den danske regering
         Für die Regierung Dänemarks
         Taani valitsuse ja nimel
         Για την Κυβέρνηση της Δανίας
         For the Government of Denmark
         Pour le gouvernement du Danemark
         Per il governo della Danimarca
         Dānijas valdības vārdā
         Danijos Vyriausybės vardu
         Dánia kormánya részéről
         Għall-Gvern tad-Danimarka
         Voor de Regering van Denemarken
         W imieniu Rządu Danii
         Pelo Governo da Dinamarca
         Za vládu Dánska
         Za vlado Danske
         Tanskan hallituksen puolesta
         På Danmarks regerings vägnar

         Por el Gobierno local de Groenlandia
         Za místní vládu Grónska
         For det grønlandske landsstyre
         Für die örtliche Regierung Grönlands
         Gröönimaa kohaliku valitsuse nimel
         Για την Τοπική Κυβέρνηση της Γροιλανδίας
         For the Home Rule Government of Greenland
         Pour le gouvernement local du Groenland
         Per il governo locale della Groenlandia
         Grenlandes pašvaldības vārdā
         Grenlandijos vietinės Vyriausybės vardu
         Grönland Önkormányzata részéről
         Għall-Gvern Lokali tal-Groenlandja
         Voor de Plaatselijke Regering van Groenland
         W imieniu Rządu Lokalnego Grenlandii
         Pelo Governo local da Gronelândia
         Za miestnu vládu Grónska
         Za lokalno vlado Grenlandije
         Grönlannin maakuntahallituksen puolesta
         På Grönlands lokala regerings vagnar


title: 2009/400/ES: Sklep Sveta z dne 12. maja 2009 o dogodku Evropska prestolnica kulture za leto 2012

text:
               26.5.2009

               SL

               Uradni list Evropske unije

               L 127/9

      SKLEP SVETA

   z dne 12. maja 2009
   o dogodku Evropska prestolnica kulture za leto 2012
   (2009/400/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1622/2006/ES Evropskega parlamenta in Sveta o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti člena 14 Sklepa,
   ob upoštevanju poročila, ki ga je izbirni svet 5. novembra 2008 predložil Komisiji, Evropskemu parlamentu in Svetu v skladu s členom 14(2) Sklepa št. 1622/2006/ES,
   ob upoštevanju, da so v celoti izpolnjena merila iz člena 14(3) Sklepa št. 1622/2006/ES,
   ob upoštevanju priporočila Komisije z dne 8. aprila 2009 –
   SKLENIL:
   Edini člen
   V skladu s členom 14 Sklepa št. 1622/2006/ES se za „Evropsko prestolnico kulture za leto 2012“ določita mesti Guimarães in Maribor.

      V Bruslju, 12. maja 2009

            Za Svet

            Predsednica

         M. KOPICOVÁ

      (1)  UL L 304, 3.11.2006, str. 1.


title: 2009/604/ES: Sklep Komisije z dne 7. avgusta 2009 o finančnem prispevku Skupnosti za leto 2009 za izvedbo dveletnega pilotnega projekta na področju kakovosti zraka v šolah

text:
               8.8.2009

               SL

               Uradni list Evropske unije

               L 206/16

      SKLEP KOMISIJE

   z dne 7. avgusta 2009
   o finančnem prispevku Skupnosti za leto 2009 za izvedbo dveletnega pilotnega projekta na področju kakovosti zraka v šolah
   (2009/604/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 49(6)(a) in (b) ter člena 75(2) Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti člena 90 Uredbe,
   ob upoštevanju naslednjega:

               (1)

               Splošni proračun Evropske unije za finančno leto 2009 vsebuje proračunsko vrstico 17 03 09 – pilotni projekt Zapletene raziskave na področju zdravja, okolja, transporta in podnebnih sprememb – Izboljšanje notranje in zunanje kakovosti zraka.

               (2)

               V skladu s členom 49(1) Uredbe (ES, Euratom) št. 1605/2002 (v nadaljnjem besedilu: „finančna uredba“) je treba pred uporabo sredstev, odobrenih v proračunu za kateri koli ukrep Skupnosti ali Evropske unije, najprej sprejeti temeljni akt.

               (3)

               V skladu s členom 49(6)(a) in (b) finančne uredbe se z odstopanjem od člena 49(1) odobrena proračunska sredstva za eksperimentalne pilotne projekte, namenjene preskušanju izvedljivosti ukrepa in njegove uporabnosti, in proračunska sredstva za pripravljalne ukrepe na področjih uporabe Pogodbe ES, namenjene za pripravo predlogov za sprejetje prihodnjih ukrepov, lahko izvršujejo brez temeljnega akta, če ukrepi, ki naj bi se financirali, spadajo v pristojnost Skupnosti ali Evropske unije.

               (4)

               V skladu s členom 75(2) finančne uredbe mora institucija ali organi, na katere je ta institucija prenesla pooblastila, pred odobritvijo izdatka sprejeti odločitev o financiranju.

               (5)

               V skladu s členom 90(2) Uredbe (ES, Euratom) št. 2342/2002 (v nadaljnjem besedilu: „podrobna navodila za izvajanje finančne uredbe“), se program dela, kjer je izvajanje ustreznih odobritev predvideno v letnem programu dela in predstavlja okvir, opredeljen v zadostni meri, obravnava kot sklep o financiranju za zadevne pogodbe nepovratnih pomoči in javnih naročil.

               (6)

               Organ, pristojen za proračun, je v proračunu EU za leto 2009, in sicer v proračunski vrstici 17 03 09, predvidel posebna sredstva za pilotni projekt Zapletene raziskave na področju zdravja, okolja, transporta in podnebnih sprememb – Izboljšanje notranje in zunanje kakovosti zraka.

               (7)

               Primerno je sprejeti letni program dela za pilotni projekt Zapletene raziskave na področju zdravja, okolja, transporta in podnebnih sprememb – Izboljšanje notranje in zunanje kakovosti zraka, ki bo za ta projekt veljal kot sklep o financiranju v smislu člena 75 finančne uredbe in člena 90 podrobnih navodil za izvajanje finančne uredbe –

         SKLENILA:
   Člen 1
   Program dela iz Priloge se odobri in financira iz proračunske vrstice 17 03 09 splošnega proračuna Evropske unije za finančno leto 2009 do največ 4 000 000 EUR.
   Člen 2
   Ta sklep velja kot sklep o financiranju v smislu člena 75 finančne uredbe in člena 90 podrobnih navodil o izvajanju finančne uredbe.
   Za izvajanje sklepa je pristojen generalni direktor Generalnega direktorata za zdravje in potrošnike.

      V Bruslju, 7. avgusta 2009

            Za Komisijo

         Androulla VASSILIOU

            Članica Komisije

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.

      PRILOGA

         Pilotni projekt Zapletene raziskave na področju zdravja, okolja, transporta in podnebnih sprememb – Izboljšanje notranje in zunanje kakovosti zraka (proračunska vrstica 17 03 09)

      1.   UVOD
      1.1   Proračunska vrstica: 17 03 09

      1.2   Temeljni akt

      Pilotni projekt v smislu člena 49(6) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), kakor je bila nazadnje spremenjena z Uredbo (ES) št. 1525/2007 (2).
      1.3   Splošni cilji pilotnega projekta

      Organ, pristojen za proračun, je Komisiji zagotovil sredstva za financiranje pilotnega projekta, katerega namen je razširiti naše znanje o kakovosti zraka v šolah in vzgojno-varstvenih organizacijah.
      V preteklosti je bilo v okviru raziskav kakovosti zraka v zaprtih prostorih namenjene manj pozornosti kot kakovosti zraka na prostem, čeprav raziskave na slednjem področju v nekaterih primerih veljajo tudi za zrak v zaprtih prostorih. O zraku na prostem obstaja že obsežen zakonodajni okvir, medtem ko zrak v zaprtih prostorih urejajo razdrobljene pobude in predpisi. Poleg tega je bila kakovost zraka v šolah preučevana veliko redkeje kot kakovost zraka v drugih zaprtih prostorih. Glede na to, da okoli 20 % prebivalstva EU preživi večji del dneva v šoli in da obolevnost za astmo in drugimi boleznimi dihal v Evropi vse bolj narašča, zlasti med otroci, je namen projekta:

                  —

                  identificirati in analizirati probleme, povezane z zrakom v šolah, pri tem pa posvetiti pozornost zlasti prezračevanju, gradnji, vzdrževanju in čiščenju,

                  —

                  oceniti učinkovitost ustreznega prezračevanja pri zmanjševanju onesnaženosti zraka v šolskem okolju,

                  —

                  oceniti vpliv podnebnih sprememb (večja pogostost vročinskih valov, obdobij hudega mraza in onesnaževal zunanjega zraka) v šolah na zdravje otrok,

                  —

                  oceniti vplive ukrepov za zmanjšanje onesnaženosti zunanjega zraka, vključno s kratkoročnimi ukrepi, na kakovost zraka v šolah in na izpostavljenost otrok v šolskem okolju,

                  —

                  pripraviti ustrezna priporočila za reševanje problemov, povezanih s kakovostjo zraka v šolskem okolju.

            1.4   Posebne prednostne naloge za leto 2009

                  1.

                  Izvesti meritve zraka v zaprtih prostorih v šolah in tako pridobiti nove podatke o koncentracijah glavnih onesnaževal zraka v zaprtih prostorih v šolah.

                  2.

                  Oceniti učinek transporta (prometa) v kombinaciji z vplivi podnebnih sprememb na šolsko okolje.

                  3.

                  Oceniti učinke na zdravje otrok zaradi izpostavljenosti onesnaževalom zraka v zaprtih prostorih in pripraviti priporočila za preprečevanje in zmanjševanje pojavnosti bolezni dihal z izboljšanjem kakovosti šolskega okolja in povezanimi ukrepi.

                  4.

                  Sistematsko kvantitativno določiti deleže posameznih virov onesnaževal zraka v zaprtih prostorih v šolskem okolju. Identifikacija glavnih virov bi pripomogla k zmanjšanju teh onesnaževal. V tem smislu je prednostna naloga zlasti izboljšati razumevanje kemičnih emisij iz potrošniških proizvodov in gradbenih materialov.

                  5.

                  Preučiti mehanizme vzajemnega kemičnega in biokemičnega delovanja v mešanicah zraka v zaprtih prostorih, ki so značilne za šole in različne geografske širine, ter razviti metodologijo za izboljšanje znanj, ki bodo omogočila natančnejšo oceno zdravstvenega tveganja glede učinka takšnega vzajemnega delovanja na končno tveganje za zdravje.

                  6.

                  Na podlagi zgoraj naštetega pripraviti evropske smernice za zdrave evropske šole.

            V preteklosti sta Komisija in Parlament že podprla dva tematsko sorodna projekta:

                  —

                  Leta 2001 je Komisija podprla projekt o zdravju dihal v petih evropskih mestih na Danskem, v Franciji, Italiji, na Norveškem in Švedskem. V okviru projekta so bili ugotovljeni skupni problemi, kot so neustrezno prezračevanje, visoka koncentracija delcev, plesni in alergenov. Zaključeno je bilo, da bi bila podobna študija, ki bi zajela vse države članice, izjemno koristna (3).

                  —

                  Leta 2008 je bil uradno predstavljen pilotni projekt o izpostavljenosti kemikalijam v zraku v zaprtih prostorih in možnem tveganju za zdravje, ki ga je financiral Evropski parlament. V analizo so bile vključene tudi šole in vrtci v mestih izbranih držav članic. Iz glavnih ugotovitev projekta izhaja zlasti potreba po nadaljnjih raziskavah o bremenu, ki ga onesnaženost zraka v zaprtih prostorih v Evropski uniji predstavlja za javno zdravje (zlasti v zaprtih prostorih, kjer se pogosto zadržujejo otroci, kot so šole in vrtci) (4).

                  —

                  V letu 2009 je bilo glede na razpoložljiva proračunska sredstva sklenjeno, da se geografska pokritost pilotnega projekta razširi na večje število držav članic EU, s poudarkom na novih državah članicah. V projekt je treba vključiti tudi države kandidatke in države v Srednji in Vzhodni Evropi. Cilj projekta je pripraviti smernice za ukrepe za izboljšanje stanja, ki bodo zajeli najrazličnejše situacije v Evropi.

                  —

                  Pilotni projekt naj temelji na prejšnjih projektih in ustvarja sinergijo z obstoječimi projekti na tem področju (npr. HITEA) (5).

            2.   VRSTA FINANČNE PODPORE: JAVNI RAZPIS
      2.1   Razčlenitev sredstev po področjih/ukrepih (gl. oddelke v nadaljevanju)

      Skupni razpoložljivi znesek: 4 000 000 EUR. Na podlagi javnega razpisa bo sklenjena ena sama skupna pogodba o storitvah.
      2.2   Pričakovani rezultati financiranih ukrepov

      Cilj razpisa je pridobiti več znanja o kakovosti zraka v zaprtih prostorih v šolah, saj otroci, ki so na onesnaževala še posebej občutljivi, preživijo večji del časa v šolskem okolju. Cilj študije je tudi zbrati informacije o različnih situacijah, ki se lahko pojavijo v šolskem okolju v Evropi. Na podlagi študije bo mogoče pripraviti smernice za ustvarjanje zdravega šolskega okolja, ki bodo vključevale različne situacije.
      2.3   Okvirni časovni razpored

                  Javni razpis

                  do konca prve polovice leta 2009

                  Izbor in podpis pogodbe

                  do konca leta 2009

         (1)  UL L 248, 16.9.2002, str. 1.

         (2)  UL L 343, 27.12.2007, str. 9.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Health Effects of Indoor Pollutants: Integrating microbial, toxicological and epidemiological approaches. http://www.hitea.eu/


title: Sklep Sveta (Euratom) 2016/852 z dne 12. maja 2016 o odobritvi sklenitve Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji

text:
               31.5.2016

               SL

               Uradni list Evropske unije

               L 142/1

         SKLEP SVETA (Euratom) 2016/852
   z dne 12. maja 2016
   o odobritvi sklenitve Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 6(2) aktov o pristopu iz let 2003, 2005 in 2011 se pristop k sporazumu, ki so ga s tretjimi državami ali mednarodnimi organizacijami podpisale ali sklenile države članice in Unija, uredi s protokolom k navedenemu sporazumu. V skladu z navedenim členom se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

               (2)

               Svet je 8. decembra 2003 pooblastil Komisijo, da v imenu Skupnosti in njunih držav članic začne pogajanja s Turkmenistanom za sklenitev Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani (v nadaljnjem besedilu: Sporazum), da se upošteva pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Uniji.

               (3)

               Svet je 23. oktobra 2006 pooblastil Komisijo, da začne pogajanja v imenu Skupnosti in njunih držav članic s Turkmenistanom o Protokolu k Sporazumu, da se upošteva pristop Republike Bolgarije in Romunije k Uniji.

               (4)

               Svet je 14. septembra 2012 pooblastil Komisijo, da začne pogajanja za prilagoditev sporazumov, podpisanih ali sklenjenih med Unijo oziroma Unijo in njenimi državami članicami ter eno ali več tretjimi državami ali mednarodnimi organizacijami zaradi pristopa Republike Hrvaške k Uniji.

               (5)

               Pogajanja s Turkmenistanom so bila uspešno zaključena s parafiranjem Protokola k Sporazumu, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Uniji (v nadaljnjem besedilu: Protokol).

               (6)

               Podpis in sklenitev Protokola sta glede zadev, ki so v pristojnosti Unije in njenih držav članic, predmet ločenega postopka.

               (7)

               Sklenitev Protokola s strani Komisije v zvezi z zadevami, ki so v pristojnosti Evropske skupnosti za atomsko energijo, bi bilo treba odobriti –

         SPREJEL NASLEDNJI SKLEP:
   Člen 1
   Odobri se sklenitev Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, s strani Evropske komisije v imenu Evropske skupnosti za atomsko energijo, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji (1).
   Člen 2
   Ta sklep začne veljati na dan sprejetja.

      V Bruslju, 12. maja 2016

            Za Svet

            Predsednica

         F. MOGHERINI

      (1)  Besedilo Protokola je priloženo Sklepu o sklenitvi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Evropske unije in njenih držav članic, da se upošteva pristop Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji.


title: 2004/849/ES: Sklep Sveta z dne 25. oktobra 2004 o podpisu in o začasni uporabi nekaterih določb Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske unije

text:
               15.12.2004

               SL

               Uradni list Evropske unije

               L 368/26

      SKLEP SVETA

   z dne 25. oktobra 2004
   o podpisu in o začasni uporabi nekaterih določb Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda v imenu Evropske unije
   (2004/849/ES)
   SVET EVROPSKE UNIJE JE –
   ob upoštevanju Pogodbe o Evropski uniji in še zlasti členov 24 in 38 Pogodbe,
   ob upoštevanju naslednjega:

               (1)

               Potem ko je 17. junija 2002 predsedstvo, ki mu je pomagala Komisija, dobilo ustrezna pooblastila, so bila pogajanja s švicarskimi oblastmi glede pridružitve Švice k izvajanju, uporabi in razvoju schengenskega pravnega reda zaključena.

               (2)

               S pridržkom njegove kasnejše sklenitve, je zaželeno da se ta sporazum, ki je bil parafiran 25. junija 2004, podpiše.

               (3)

               Sporazum predvideva začasno uporabo nekaterih določb. Dokler Sporazum ne začne veljati, bi bilo primerno, da se te določbe uporabljajo začasno.

               (4)

               Kar zadeva razvoj schengenskega pravnega reda iz Naslova VI Pogodbe o Evropski uniji, je primerno, da se od podpisa Sporazuma dalje, v odnosih s Švico smiselno uporabljajo določbe Sklepa Sveta 1999/437/ES o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (1).

               (5)

               Ta sklep ne vpliva na položaj Združenega kraljestva, v skladu s Protokolom o vključitvi schengenskega pravnega reda v okviru Evropske unije, ki je priložen Pogodbi o Evropski uniji in Pogodbi o ustanovitvi Evropske skupnosti, in v skladu s Sklepom Sveta 2000/365/ES, z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (2).

               (6)

               Ta sklep ne vpliva na položaj Irske, v skladu s Protokolom o vključitvi schengenskega pravnega reda v okviru Evropske unije, ki je priložen Pogodbi o Evropski uniji in Pogodbi o ustanovitvi Evropske skupnost in v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3) –

         SKLENIL:
   Člen 1
   S pridržkom kasnejše sklenitve se v imenu Evropske unije odobri podpis Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda, in z njim povezanih dokumentov, ki so Sklepna listina, Sporazum v obliki izmenjave pisem glede odborov, ki pomagajo Evropski komisiji pri izvajanju njenih izvedbenih pooblastil in Skupna izjava o skupnih zasedanjih mešanega odbora.
   Besedila Sporazuma in z njim povezanih dokumentov so priložena temu sklepu (4).
   Člen 2
   S pridržkom sklenitve je predsednik Sveta pooblaščen, da imenuje osebo(-e), pooblaščen(-e) za podpis Sporazuma in z njim povezanih dokumentov v imenu Evropske unije.
   Člen 3
   Ta sklep se uporablja za področja, ki jih urejajo določbe iz Prilog A in B Sporazuma, ter za razvoj teh področij, kolikor imajo te določbe pravno podlago v Pogodbi o Evropski uniji ali kolikor je Sklep 1999/436/ES (5) določil, da imajo tako podlago.
   Člen 4
   1.   Določbe členov 1 do 4 Sklepa Sveta 1999/437/ES se na enak način uporabljajo za pridružitev Švice k izvajanju, uporabi in razvoju schengenskega pravnega reda iz naslova VI Pogodbe o Evropski uniji.
   2.   Preden delegacije, ki predstavljajo člane Sveta, sodelujejo pri sprejetju odločitev mešanega odbora, ki je ustanovljen s tem sporazumom, v skladu s členom 7(4) in (5) in členom 10 Sporazuma, se z namenom ugotoviti ali je možno sprejeti skupno stališče, sestanejo v okviru Sveta.
   Člen 5
   Do začetka veljavnosti Sporazuma se, v skladu s členom 14(2) Sporazuma, njegovi členi 1, 3, 4, 5, 6 in točka (a) člena 7(2) začasno uporabljajo.

      V Luxembourgu, 25. oktobra 2004

            Za Svet

            Predsednik

         R. VERDONK

      (1)  UL L 176, 10.7.1999, str. 31.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      (4)  Dokument Sveta 13054/04 je dostopen na naslovu: http://register.consilium.eu.int

      (5)  UL L 176, 10.7.1999, str. 17.